Demis de pe banca celor de la Petrolul Ploiești, după ratarea calificării în play-off, Florin Pîrvu s-a înțeles cu cei de la FC Voluntari și va semna un contract cu formația ilfoveană
Florin Pîrvu, noul antrenor principal la FC Voluntari – Misiune aproape imposibilă
FC Voluntari nu rămâne prea mult timp fără antrenor principal, după despărțirea de Nicolae Dică.
Ajunși pe poziție de retrogradare directă, ilfovenii au câștigat ultima dată în SuperLigă la începutul lunii decembrie, când învingeau surprinzător Rapidul chiar în Giulești cu scorul de 2-1.
Fost antrenor al Petrolului până în urmă cu trei zile, Florin Pîrvu a primit provocarea de a încerca să salveze FC Voluntari de la retrogradare.
"Este adevărat, Florin Pîrvu este noul nostru antrenor", a anunțat președintele Bogdan Bălănescu, pentru Fanatik.
În vârstă de 48 de ani, Pîrvu va debuta pe banca ilfovenilor luni, în deplasarea de la UTA.
Clasamentul play-out-ului SuperLigii
1. Universitatea Cluj – 21 puncte
2. UTA – 20 p
3. Hermannstadt – 20 p
4. Petrolul Ploiești – 18 p *
5. Oțelul Galați – 17 p
6. Poli Iași – 17 p *
7. U Craiova 1948 – 16 p *
8. Dinamo – 15 p *
9. FC Voluntari – 14 p
10. FC Botoșani – 11 p *
* Echipele care au beneficiat de rotunjirea punctelor
Prima etapă a play-out-ului SuperLigii
Universitatea Cluj – FC Botoșani
UTA – FC Voluntari
Hermannstadt – Dinamo
Petrolul – U Craiova 1948
Oțelul Galați – Poli Iași